મનની સાધનાને માટે યોગ્ય વાતાવરણ તથા અનુકૂળ ૫રિસ્થિતિ હોવી ૫ણ આવશ્યક છે. જે રીતે ખાંડના ભંડારમાં રાખીને સામાન્ય મનુષ્યને ખાંડ ખાવાની ટેવ છોડાવી શકાતી નથી તે રીતે મનની ચંચળતાને વધારતા વાતાવરણમાં રહીને તેની સાધના મોટે ભાગે કઠિન જ હોય છે. આ માટે બને ત્યાં સુધી સાધનાને અનુકૂળ શાંત તથા નિર્વિઘ્ન વાતાવરણમાં રહીને મનને એકાગ્ર કરવાની સાધના કરવામાં આવે તો ધાર્યા કરતાં જલદી સફળતા મળશે.